Diari Oficial de la Generalitat Valenciana


Sumari del DOGV 5947, del 04-02-2009 (2009/1149)

RESOLUCIÓ de 26 de gener de 2009, de la directora de l'Agència Valenciana de Foment i Garantia Agrària, per la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic, altres ajudes directes a l'agricultura i la ramaderia, ajudes agroambientals i d'indemnització compensatòria per a l'any 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1149


Data del document
:   26-01-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * cultiu en terrasses
    * regió de muntanya
    * viticultura
    * ajuda pública
    * fruit de corfa
    * agricultura de muntanya
    * agres
    * arròs
    * cultiu de secà
    * cultiu farratger
    * zona agrària desfavorida
    * agricultor
    * jove agricultor
    * oví
    * agricultora
    * aliment per al bestiar
    * suport econòmic
    * protecció del paisatge
    * aigua estancada
    * ajuda a l'agricultura
    * cooperativa agrícola
    * fruticultura
    * erosió
    * municipi
    * agricultura biològica
    * agrupació d'explotacions
    * cultiu d'hortalisses
    * desenvolupament rural
    * espècie protegida
    * oleïcultura
    * vinya

RESOLUCIÓ de 26 de gener de 2009, de la directora de l'Agència Valenciana de Foment i Garantia Agrària, per la qual s'establix la convocatòria del procediment per a la concessió de subvencions a través de la sol·licitud única vinculades al règim de pagament únic, altres ajudes directes a l'agricultura i la ramaderia, ajudes agroambientals i d'indemnització compensatòria per a l'any 2009. [2009/1149]  
Sobre la base de la competència prevista en els articles 47.3 del Decret Legislatiu de 26 juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana; l'últim punt de l'article 77.4.3 de la Llei 14/2005, de 23 de desembre, en conjunció amb les disposicions de l'article 13.1, lletra h, del Decret 123/2006, de 8 de setembre, pel qual s'aprova l'estatut de l'Agència Valenciana de Foment i Garantia Agrària, s'adopta la resolució següent:  
Apartat 1. Disposicions que establixen les bases reguladores de les ajudes convocades i diari oficial en què estan publicades   
A) Orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i la ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes que han sigut objecte de publicació en el mateix DOCV que conté la publicació d'esta convocatòria.  
B) Ajudes agroambientals: Orde de 21 de gener de 2008, de la Conselleria d'Agricultura, Pesca i Alimentació, per la qual es regulen les bases de les ajudes agroambientals per al període 2008-2013, DOCV núm. 5696, de 05.02.2008. Cal tindre en compte, a més, el marc previst en el Programa de Desenvolupament Rural de la Comunitat Valenciana, aprovat segons el que s'establix en l'article 18 del Reglament (CE) 1698/2005, del Consell, de 20 de setembre de 2005, per decisió de la Comissió de 16 de juliol de 2008.   
C) Ajudes d'indemnització compensatòria per als agricultors de zones amb dificultats naturals de la Comunitat Valenciana, previstes en l'Orde aprovatòria de les seues bases reguladores, DOCV núm. 5696, de 05.02.2008. Cal tindre en compte, a més, el marc previst en el Programa de Desenvolupament Rural de la Comunitat Valenciana, aprovat segons el que s'establix en l'article 18 del Reglament (CE) 1698/2005, del Consell, de 20 de setembre de 2005, per decisió de la Comissió de 16 de juliol de 2008.   
Apartat 2. Crèdits pressupostaris a què s'imputa la subvenció i quantia total màxima de les subvencions convocades dins dels crèdits disponibles o, si no n'hi ha, quantia estimada de les subvencions  
A) El pagament de les ajudes recollides en esta resolució, referents a ajudes de pagament únic i altres ajudes directes, anirà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA), que corresponen a l'aplicació a la Comunitat Valenciana de la política agrícola comunitària, amb els límits pressupostaris que s'indiquen en l'annex I d'esta resolució, sense perjudici de la possible aplicació de les reduccions corresponents.   
B) El pagament del complement de l'ajuda de fruits de corfa el titular del qual siga agricultor professional s'efectuarà a càrrec de la línia pressupostària corresponent al capítol IV de l'Agència Valenciana de Foment i Garantia Agrària, línia SE830000, i amb el límit màxim que s'establix en l'annex I d'esta resolució.   
C) El pagament de les ajudes agroambientals i d'indemnització compensatòria anirà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE832000 (fons FEADER), que corresponen a l'aplicació a la Comunitat Valenciana de la política agrícola comunitària, amb els límits pressupostaris que s'indiquen en l'annex I d'esta resolució.  
Apartat 3. Objecte, condicions i finalitat de la concessió de la subvenció  
A) Règim de pagament únic i altres ajudes directes: el Reglament (CE) núm. 1973/2004, de la Comissió, de 29 d'octubre de 2004, pel qual s'establixen les disposicions d'aplicació del Reglament (CE) núm. 1782/2003, pel que fa als règims d'ajuda previstos en els títols IV i IV bis d'este reglament i a la utilització de les terres retirades de la producció amb vista a l'obtenció de matèries primeres.  
Determinades fruites i hortalisses s'han integrat, des de l'any 2008, en el règim de pagament únic, llevat de l'ajuda als cítrics, que ho farà el 2010, i de la mitat de l'import corresponent a l'ajuda a la tomaca, la integració de la qual es realitzarà el 2011. Esta incorporació s'efectua basant-se en el Reial Decret 262/2008.  
La incorporació dels cítrics i les tomaques de transformació al règim de pagament únic, que es va regular en el títol II del Reial Decret 262/2008 amb l'establiment de pagaments transitoris per al sector de cítrics, passen a estar regulats en la secció 9ª i 10ª del Reial Decret 1612/2008.  
El Reglament (CE) núm. 479/2008, del Consell, de 29 d'abril de 2008, pel qual s'establix l'organització comuna del mercat vitivinícola, es modifiquen els reglaments (CE) núm. 1493/1999, (CE) núm. 1782/2003, (CE) núm. 1290/2005 i (CE) núm. 3/2008 i es deroguen els reglaments (CEE) núm. 2392/86 i (CE) núm. 1493/1999, en l'article 9 oferix als estats membres l'opció d'assignar drets de pagament únic a fi d'utilitzar este règim d'ajuda com una mesura de suport al sector vitivinícola, per la qual cosa cal establir normes transitòries amb vista a facilitar la integració d'este sector en el règim de pagament únic, la qual cosa s'ha procedit a realitzar en la disposició addicional primera del Reial Decret 1612/2008.  
B) Pagament anual de les mesures agroambientals del període 2000-2006:  
- Protecció de flora i fauna en aiguamolls: actuacions en arrossars.  
- Agricultura i ramaderia ecològica.  
- Producció integrada en vinya.  
- Producció integrada en cítrics.  
- Lluita contra l'erosió i control integrat.  
- Manteniment de races pures en perill d'extinció (guirra).  
Transformació de compromisos de les mesures agroambientals del període 2000-2006 en compromisos de les ajudes agroambientals del període 2008-2013.  
Ajuda agroambiental del període 2008-2013; es tindran en compte els compromisos de l'annex I i l'article 6 de l'Orde de 21 de gener de 2008 sobre les matèries següents:  
- Agricultura ecològica.  
- Cultiu sostenible de l'arròs en aiguamolls.  
- Producció integrada en vinya  
- Producció integrada en cítrics.  
- Lluita contra l'erosió en cultius llenyosos en terrasses o bancals.  
- Manteniment de races en perill d'extinció: raça ovina guirra.  
Per a les ajudes d'indemnització compensatòria de zones amb dificultats naturals de la Comunitat Valenciana de muntanya i diferents de muntanya, caldrà ajustar-se a les disposicions de l'article 2 de l'Orde de 21 de gener de 2008, per la qual s'aproven les bases reguladores d'estes ajudes.  
Apartat 4. Requisits per a sol·licitar la subvenció i forma d'acreditar-los  
A) Caldrà ajustar-se a les disposicions del punt 4 de l'annex I de l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.   
B) Per a les ajudes agroambientals, caldrà ajustar-se a les disposicions de l'article 5 de les bases Reguladores aprovades per mitjà de l'Orde de 21 de gener de 2008.  
Per a les ajudes d'indemnització compensatòria de zones amb dificultats naturals de la Comunitat Valenciana de muntanya i diferents de muntanya, caldrà ajustar-se a les disposicions de l'article 3 i 4 de l'Orde de 21 de gener de 2008, per la qual s'aproven les bases reguladores d'estes ajudes.  
Apartat 5. Òrgans competents per a la instrucció i resolució del procediment  
A) Caldrà ajustar-se a les disposicions del capítol V de l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.   
B) Per a les ajudes agroambientals, caldrà ajustar-se a les disposicions dels articles 18 i 19 de les bases reguladores aprovades per mitjà de l'Orde de 21 de gener de 2008.  
Per a les ajudes d'indemnització compensatòria de zones amb dificultats naturals de la Comunitat Valenciana de muntanya i diferents de muntanya, caldrà ajustar-se a les disposicions dels articles 14 i 15 de l'Orde de 21 de gener de 2008, per la qual s'aproven les bases reguladores d'estes ajudes.  
Apartat 6. Lloc i termini de presentació de sol·licituds  
A) Per als règims de pagament únic i altres ajudes directes caldrà ajustar-se a les disposicions de l'article 4, respecte al lloc de presentació, i a l'article 5, pel que fa al termini, establits en l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.   
B) En les sol·licituds de pagament anual de 2008 per a determinades mesures agroambientals del període 2000-2006, les sol·licituds d'inclusió en el nou règim d'ajudes agroambientals del període 2008-2013, la transformació de compromisos de les mesures agroambientals de 2000-2006 en compromisos de les ajudes agroambientals de 2008-2013 i les ajudes d'indemnització compensatòria serà el comprés entre el dia 1 de febrer i el 30 d'abril. Es consideraran així mateix les possibles modificacions de termini que s'establisquen en la normativa estatal.  
Per a les ajudes agroambientals, i sobre la base de les disposicions de l'article 8 de les seues bases reguladores, caldrà ajustar-se al que s'establix en l'article 110 del RD 1612/2008, pel que fa al termini màxim per a modificació de les sol·licituds.  
Per a les ajudes agroambientals, i sobre la base de les disposicions de l'article 10 de les seues bases reguladores, s'establix com a termini màxim per a sol·licitar el canvi en la titularitat de l'expedient el termini ordinari de presentació de sol·licituds.  
Apartat 7. Termini de resolució i notificació  
A) Per als règims de pagament únic i altres ajudes directes caldrà ajustar-se a les disposicions de l'article 52 de l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.   
B) Per a les ajudes agroambientals i d'indemnització compensatòria de zones amb dificultats naturals de la Comunitat Valenciana de muntanya i diferents de muntanya, el termini per a resoldre i comunicar la resolució, d'acord amb l'orde de bases, serà de sis mesos. Transcorregut este termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, de conformitat amb les disposicions de l'article 44 de la Llei 30/92, de Règim Jurídic de les Administracions Públiques i del Procediment Administratiu Comú.   
L'autorització del pagament s'ajustarà al Decret 124/2006, de 8 de setembre, pel qual es designa l'Agència Valenciana de Foment i Garantia Agrària com a organisme pagador a la Comunitat Valenciana de les despeses corresponents als fons comunitaris FEAGA i FEADER.  
Apartat 8. Documents i informacions que cal adjuntar a la petició  
A) Per als règims de pagament únic i altres ajudes directes caldrà ajustar-se a les disposicions de l'article 9.2 de l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.   
Per això, caldrà adjuntar a la sol·licitud, si no l'han presentat en les campanyes anteriors o si n'hi ha modificacions, la documentació de caràcter general i la documentació específica per a cada règim d'ajuda que es detalla en l'annex XIV del Reial Decret 1612/2008, i del punt 5 de l'annex I de bases reguladores que s'aproven amb l'orde reguladora de les ajudes.  
B) D'acord amb l'article 8.8 de l'orde de bases d'indemnització compensatòria, el 2009 la presentació del llibre de registre d'explotacions ramaderes s'exigirà només als titulars l'explotació ramadera dels quals s'ubique en una altra comunitat autònoma. En el cas d'explotacions situades a la Comunitat Valenciana seran utilitzades les bases informàtiques de registre d'animals (RERA, REMO i RIIA) els censos de les quals seran els oficials amb data 15 de juny de 2009 per al càlcul de les UBM.   
Apartat 9. Resolució que posa fi a la via administrativa  
A) Per als règims de pagament únic i altres ajudes directes caldrà ajustar-se a les disposicions de l'article 52 de l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes i, en conseqüència, la resolució que pose fi al procediment posarà fi a la via administrativa.  
B) Per a les ajudes d'indemnització compensatòria de zones amb dificultats naturals de la Comunitat Valenciana de muntanya i diferents de muntanya, la resolució de concessió esgota la via administrativa, d'acord amb les disposicions respectives dels articles 15.4 i 19 de les seues ordes de bases reguladores.  
Apartat 10. Sol·licituds a les quals pot resultar aplicable el règim de sol·licitud simplificada  
D'acord amb l'article 2.5 de l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes, resulten aplicables les previsions de la sol·licitud simplificada als règims següents:  
Apartat 11. Qüestions específiques relatives al règim de pagament únic i altres ajudes directes   
A) En relació amb les possibles excepcions a allò que s'ha determinat en l'apartat 1 de l'article 34.3 de l'Orde, tenint en compte les disposicions de l'article 37 del Reial Decret 1612/2008, de 3 d'octubre, i ateses les condicions climàtiques que la Comunitat Valenciana patix en els últims anys, podran incrementar-se els límits de la retirada voluntària en tot el secà per a la campanya 2009, i es permet que la superfície retirada del cultiu puga representar fins al 30% del total de la superfície per la qual se sol·liciten els pagaments per superfície de secà. A les comarques de la Meridional, Central, Vinalopó i la Muntanya de la província d'Alacant es permetrà que la superfície retirada del cultiu puga representar fins a un 30% del total de la superfície per la qual se sol·liciten els pagaments per superfície de secà i de regadiu.  
B) Els rendiments representatius per a les ajudes a cultius energètics a la Comunitat Valenciana, tal com es disposa en els articles 30 i 153 del Reglament (CE) 1973/2004, basant-se en l'article 35 de l'orde autonòmica reguladora d'estes ajudes, són els establits en l'annex II de la Resolució de 25 de gener de 2008, del director de l'Agència Valenciana de Foment i Garantia Agrària (DOCV núm. 5696, de 05.02.2008).  
C) En relació amb els fruits de corfa, l'ajuda prevista en este apartat es considera compatible amb el mercat comú, d'acord amb l'article 17b del Reglament (CE) 1857/2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles. Per a la percepció de l'ajuda prevista en este apartat s'haurà de tindre la condició de PIME dedicada a la producció de productes agrícoles, segons la definició que se n'establix en l'annex I del Reglament (CE) 800/2008, de 6 d'agost de 2008.  
D) Les zones desfavorides referides en article 43 de l'orde autonòmica reguladora d'estes ajudes són les establides en l'annex de la Directiva 75/268, amb les modificacions introduïdes per mitjà de la decisió (CE) 97/306, per la Directiva 91/465 i per la Decisió 89/566.  
Apartat 12. Qüestions específiques relatives al règim d'ajudes agroambientals  
A) Podrà efectuar-se la publicació substitutiva en el DOCV de les notificacions relatives a les sol·licituds d'ajudes agroambientals i d'indemnització compensatòria basant-se en l'article 54 de l'orde de la consellera d'Agricultura, Pesca i Alimentació sobre qüestions generals aplicables al règim d'ajudes agroambientals i indemnització compensatòria i règim aplicable al pagament únic i altres pagaments directes a l'agricultura i ramaderia en l'àmbit de la Comunitat Valenciana i d'aprovació de les bases reguladores d'ajudes de pagament únic i altres ajudes directes.  
B) Condicions específiques per al pagament anual de les ajudes agroambientals del període 2000-2006:  
1. Els beneficiaris d'ajudes agroambientals del període 2000-2006 el període de compromisos dels quals no ha finalitzat estan obligats a la presentació de la sol·licitud del pagament anual, imprescindible per a la percepció de l'ajuda, amb les mateixes condicions regulades en les ordes de convocatòria corresponents.  
2. En cas de no presentar la sol·licitud de pagament anual en alguna de les anualitats que li resten, i si durant eixe període es van continuar complint els compromisos, el titular continuarà en el programa, i no percebrà les ajudes corresponents a eixe any. En cas de no presentar la sol·licitud de pagament anual durant dos anys consecutius, es considerarà reincidència i es procedirà a l'anul·lació de l'expedient i a sol·licitar al titular, tret de causes de força major, les quantitats percebudes fins a eixe moment, incrementades amb l'interés legal corresponent.  
3. No s'admetran ampliacions de superfícies en l'últim any de compromisos, tal com es regula en les ordes de convocatòries corresponents.  
4. Els canvis de titularitat es regulen en les mateixes condicions especificades en les ordes de convocatòria corresponents. Es presentaran en els impresos específics disposats a este efecte. No poden sol·licitar-se per mitjà d'AGRIWEB.  
C) Condicions específiques per a la transformació de compromisos de mesures agroambientals del període 2000-2006 en ajudes agroambientals del període 2007-2013:   
1. Els beneficiaris d'algunes mesures agroambientals del període 2000-2006 el període de compromisos dels quals no ha finalitzat podran transformar-se en la seua totalitat en determinades ajudes agroambientals del període 2007-2013, sempre que així ho sol·liciten. En eixe cas, hauran de presentar la sol·licitud d'incorporació a les ajudes agroambientals del període 2007-2013, en què hauran de detallar novament tota la seua explotació i els recintes per als quals sol·liciten ajuda.  
2. Es comprovarà que la nova sol·licitud continga, almenys, els mateixos recintes i la mateixa superfície que tenia compromesos en el període anterior.  
3. Per a un mateix titular no es permetrà la coexistència de dos expedients de línies susceptibles de transformació en diferents períodes de programació, excepte en agricultura ecològica, sempre que no coincidisquen les orientacions productives sol·licitades en els dos períodes.  
4. Poden transformar-se les mesures següents: protecció de flora i fauna en aiguamolls: actuacions en arrossars (període 2000-2006), en cultiu sostenible de l'arròs en aiguamolls (període 2008-2013); agricultura i ramaderia ecològica (període 2000-2006), en agricultura ecològica (període 2008-2013); manteniment de races autòctones pures en perill d'extinció (període 2000-2006), en manteniment de races autòctones pures en perill d'extinció: ajudes al manteniment de la raça ovina guirra (període 2008-2013); producció integrada (període 2000-2006), en producció integrada (període 2008-2013); lluita contra l'erosió (període 2000-2006), excepte en aquells expedients que tinguen control integrat, en lluita contra l'erosió (període 2008-2013).  
D) Condicions específiques per a la sol·licitud d'ajudes agroambientals i d'indemnització compensatòria del període 2008-2013:   
Les condicions que regulen estes ajudes es recullen en l'Orde de 21 de gener de 2008 i en l'Orde de de gener de 2008, de la Conselleria d'Agricultura, Pesca i Alimentació, per la qual es regulen les bases de les ajudes per al període 2008-2013. Els titulars d'explotacions agràries que complisquen els requisits establits en les ordes de bases per a poder ser beneficiari de les ajudes, podran sol·licitar les ajudes corresponents al període de programació 2008-2013 per mitjà de la sol·licitud única. A la sol·licitud única caldrà d'adjuntar la documentació comuna i específica que es detalla en la seua orde de bases respectiva. La instrucció i resolució dels expedients s'adequarà a allò que s'ha descrit en estes bases i en la normativa comunitària i nacional aplicable.   
Apartat 13. Ajudes no subjectes al règim de l'article 87.1 del Tractat CE  
En compliment del que es preveu en l'article 7.4 del Decret 147/2007, de 7 de setembre, les ajudes convocades amb esta resolució, tret de les ajudes de fruits de corfa de l'apartat 12f de la resolució, no requerix la notificació a la Comissió Europea perquè es tracta d'ajudes finançades pel FEADER i el FEAGA.  
Apartat 14. Publicació d'ajudes concedides  
Caldrà publicar en el DOCV, sobre la base de l'article 18 de la Llei 38/2003, de 17 de novembre, General de Subvencions la relació de perceptors durant el mes següent de cada trimestre natural, a càrrec de la línia identificada amb el codi pressupostari SE830000, finançada amb fons FEAGA i FEADER, amb la seua identificació, segons el que es preveu sobre això en l'article 30.3b del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
Quant als beneficiaris que han percebut una subvenció per quantia inferior a 3.000 euros i sobre la base del que s'establix en l'article 18.3c de la Llei 38/2003, de 17 de novembre, General de Subvencions, i l'article 30.2 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, se'n publicarà la relació en el tauler d'anuncis de la Conselleria d'Agricultura, Pesca i Alimentació, situada al carrer d'Amadeu de Savoia, núm. 2, durant el termini de 20 dies. La publicació per edictes s'efectuarà en el termini indicat i a este efecte es remetrà en el termini de 10 dies la relació al tauler d'anuncis.   
A l'efecte previst en l'article 4 del Reglament (CE) 259/2008, de 18 de març, s'informa als possibles beneficiaris que les seues dades es publicaran d'acord amb l'article 44 bis del Reglament (CE) 1290/2005 i amb el Reglament (CE) 259/2008, i podran ser tractades per organismes d'auditoria i investigació de les comunitats i dels estats membres per a salvaguardar els interessos financers de les comunitats. El contingut, la forma i la data de la publicació són les establides respectivament en els articles 1, 2 i 3 del Reglament (CE) 259/2008.   
Apartat 16. Publicitat dels beneficiaris de les ajudes  
Segons l'article 44 bis del Reglament (CE) núm. 1290/2005, del Consell, de 21 de juny de 2005, sobre el finançament de la política agrícola comuna, els estats membres han de vetlar per la publicació anual a posteriori dels beneficiaris del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (Feader) i dels imports rebuts per cada beneficiari a càrrec de cada un d'estos fons. En el Reglament (CE) núm. 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) núm. 1290/2005, del Consell, pel que fa a la publicació d'informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (Feader), s'establixen normes de contingut, forma i data de la publicació de la informació sobre els beneficiaris.  
En el paràgraf segon del punt 2.1 de l'annex VI del Reglament (CE) núm. 1974/2006 s'establixen determinades obligacions de l'autoritat de gestió en matèria de publicació d'informació sobre els beneficiaris de les ajudes concedides en virtut dels programes de desenvolupament rural: "Com a mínim una vegada a l'any, l'Agència Valenciana de Foment i Garantia Agrària, com a autoritat de gestió del PDR, publicarà (en versió electrònica o impresa) la llista dels beneficiaris de les ajudes, les denominacions de les operacions subvencionades i els imports de les ajudes públiques assignades a estes operacions". Però esta obligació, a fi d'evitar que se solapen disposicions sobre el mateix tema, ha sigut eliminada per mitjà del Reglament (CE) núm. 1175/2008, de la Comissió, de 27 de novembre de 2008, pel qual es modifica i es corregix el Reglament (CE) núm. 1974/2006, pel qual s'establixen disposicions d'aplicació del Reglament (CE) núm. 1698/2005, del Consell, relatiu a l'ajuda al desenvolupament rural a través del Fons Europeu Agrícola de Desenvolupament Rural (Feader). Correspon, per tant, al FEGA, en representació de l'estat membre, efectuar la publicació.  
Apartat 17. Règim de recursos contra esta resolució de convocatòria  
D'acord amb les disposicions de l'article 59.6b de la Llei 30/1992, de Règim Jurídic de les Administracions Públiques i del Procediment Administratiu Comú, es publica esta resolució, que posa fi a la via administrativa, i tenint en compte les disposicions de l'article 60.2 de la llei esmentada s'especifica que contra esta cal interposar, de conformitat amb les disposicions de l'article 116.1 de la llei mencionada, un recurs de reposició davant de la directora de l'Agència Valenciana de Foment i Garantia Agrària, segons el que s'establix en l'article 77.4 de la Llei 14/2005, de 23 de desembre, i en els articles 6.1b i 13 del Decret 123/2006, de 8 de setembre, pel qual s'aprova l'estatut de l'Agència, en el termini d'un mes comptador des de l'endemà del dia en què tinga lloc la publicació, de conformitat amb el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu en el termini de dos mesos, comptadors des de l'endemà de la notificació, de conformitat amb les disposicions de l'article 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
València, 26 de gener de 2009.- La directora de l'Agència Valenciana de Foment i Garantia Agrària: Pilar Amigó Salvi.